กสิกรไทยสำรองเงินสดช่วงสงกรานต์29,000ลบ.
แบงก์กสิกรไทย เผย สำรองเงินสดช่วงสงกรานต์   29,000 ล้านบาท ให้บริการลูกค้า 13-16 เม.ย. นี้
6 เม.ย. 2555

แบงก์กสิกรไทย เผย สำรองเงินสดช่วงสงกรานต์   29,000 ล้านบาท ให้บริการลูกค้า 13-16 เม.ย. นี้ 
ธนาคารกสิกรไทย จำกัด(มหาชน) เปิดเผยว่า ธนาคารได้เตรียมสำรองเงินสด เพื่อรองรับการให้บริการของลูกค้า ผ่านทางธนาคารทั่วประเทศ ในช่วงวันหยุดสงกรานต์ ระหว่างวันที่ 13 - 16 เมษายน จำนวน 29,000 ล้านบาท โดยสำรองเงินสดผ่านช่องทางสาขา จำนวน 8,000 ล้านบาท เป็นสาขาในเขตกรุงเทพฯ จำนวน 3,500 ล้านบาท และสาขาในส่วนภูมิภาค จำนวน 4,500 ล้านบาท ทั้งนี้ สำหรับการสำรองเงินสด ผ่านเครื่อง ATM ที่มีอยู่จำนวน 7,400 เครื่อง ทั่วประเทศ จำนวนทั้งสิ้น 21,000 ล้านบาท แบ่งเป็นการสำรองบรรจุเครื่อง ATM ในเขตกรุงเทพฯ จำนวน 10,000 ล้านบาท และในเขตต่างจังหวัด จำนวน 11,000 ล้านบาท